stanford-oval/wikipedia huggingface dataset:
Oiraatin kieli

Oiraattimurteiden levinneisyysalueet Kiinassa ja Mongoliassa.
Oiraatin kieli on Luoteis-Kiinassa ja Länsi-Mongoliassa asuvien oiraattien puhumista länsimongolilaisista murteista sekä aiemmin myös kalmukin kielestä käytetty nimitys. Puhuttua oiraattia, johon kalmukin ei katsota kuuluvan, pidetään usein itsenäisenä kielenä. Nimitystä käytetään myös todo bitšig -kirjoituksella laaditun kirjallisuuden kielestä.
Puhujamäärältään suurin oiraattimurre on torgut, jota puhutaan Mongolian lisäksi lähinnä Kiinan Xinjiangin alueen luoteisosissa. Samaa nimitystä käytetään kalmukin toisesta päämurteesta. Mongoliassa on seitsemän historiallista oiraattiheimoa ja murretta: bajat, dörbet, hoton, torgut, urjanhai, zahin ja ööld. Lisäksi on murteita, joiden luokittelu oiraatin, mongolin tai burjaatin välillä on kiistanalaista.
Mongoliassa oiraatit käyttävät sivistyskielenään halhamongolia. Kiinassa oiraattia kirjoitetaan perinteisellä todo bitšig -kirjaimistolla.
Ostpolitik

Willy Brandtin ja Willi Stophin tapaaminen Erfurtissa vuonna 1970.
Ostpolitik tai Neue Ostpolitik (suomeksi ”uusi idänpolitiikka”) oli Länsi-Saksan ja kommunistiblokkiin kuuluvan Itä-Euroopan, erityisesti Itä-Saksan (DDR), suhteiden normalisointi. Politiikan alku on liitetty Willy Brandtin ulkoministeri- ja liittokanslerivuosiin.  Kehitys huipentui kahden Saksan olemassaolon tunnustaneeseen perussopimukseen vuonna 1972.
Aiheesta muualla

Kuvia tai muita tiedostoja aiheesta Ostpolitik Wikimedia Commonsissa
One Canada Square

One Canada Square kohoaa Canary Wharfin näkymässä muita rakennuksia korkeammalle.
One Canada Square on pilvenpiirtäjä Canary Wharfissa, Ison-Britannian pääkaupungissa Lontoossa. Sen on suunnitellut argentiinalainen arkkitehti César Pelli. Rakennustyöt aloitettiin vuonna 1987 ja ne saatettiin päätökseen vuonna 1991. Rakennus yltää 235 metrin korkeuteen, ja siinä on 50 kerrosta (alkuperäisessä suunnitelmassa 60). Pilvenpiirtäjä on liikekäytössä. Se ehti olla hetken aikaa Euroopan korkein pilvenpiirtäjä, kunnes Frankfurt am Mainin Messeturm ohitti sen korkeudessa. Se oli Ison-Britannian korkein pilvenpiirtäjä 21 vuoden ajan vuosina 1991–2012, kunnes The Shard vihittiin käyttöön Thamesin vastakkaisella rannalla.
Tämä obeliskin muotoinen pilvenpiirtäjä sijaitsee Canary Wharfissa Isle of Dogs -alueella. Rakennus nimettiin Kanadan mukaan, koska sen rakensi kanadalainen yritys Olympia ja York. Pian rakennuksen valmistumisen jälkeen yritys meni konkurssiin. Rakennuksen on suunnitellut argentiinalainen arkkitehti César Pelli yhdessä Adamson Associatesin ja Frederick Gibberd Coombesin kanssa.
One Canada Square esiintyi monissa tv-mainoksissa sekä tv-ohjelmassa The Apprentice (Diili), mutta se oli myös itsenäinen lähetyskeskus. 1990-luvulla tornissa toimi televisioasema L!VE TV.
Rakennuksessa ei ole näköalapaikkaa eikä sen ylempiin kerroksiin yleensä pääse turisteja, mutta kellarissa on ostoskeskus. Rakennusta reunustavat kaksi muuta pilvenpiirtäjää, jotka on rakennettu kymmenen vuotta myöhemmin ja jotka ovat molemmat 200 metriä korkeita: HSBC Tower (8 Canada Square) ja Citigroup Center (25 Canada Square).
Muutamia rakennuksessa sijaitsevia yrityksiä

Accenture
A.P. Moller-Maersk
Bank of New York Mellon
BBVA (Banco Bilbao Vizcaya Argentaria)
Bear Stearns
Burlington Northern Railroad
Career Academies
Citibank
Coutts
Daihatsu
Doctors of the world
eToro
Euler Hermes UK
European Banking Authority
High Speed ​​2
Faithful + Gould
FIA
General American Transportation Corporation
HSBC UK
International Sugar Organization
KPMG
Metlife
Moody's
Novartis
PricewaterhouseCoopers
Primus Telecom
Quadrant Capital
Regus
Revolut
Rittal
Skadden, Arps, Slate, Meagher & Flom
State Street
SWX Swiss Exchange
Teach First
Trinity Mirror
Torchwood (fiktiossa)
UBS
Aiheesta muualla

Kuvia tai muita tiedostoja aiheesta One Canada Square Wikimedia Commonsissa
Emporis.com - One Canada Square
Oireachtas na Gaeilge

Oireachtas na Gaeilge tarkoittaa iirin kielen edistämisliiton Irlannissa vuosittain järjestämiä festivaaleja, joilla kilpaillaan mm. iirinkielisen musiikin ja iirinkielisen kirjallisuuden kaltaisissa lajeissa. Esikuvana on toiminut walesilainen Eisteddfod-perinne. Skotlannin gaelinkieliset kutsuvat omaa vastaavaa juhlaansa nimellä Mòd.
Sana Oireachtas (tai Oireachtas Éireann) tarkoittaa myös Irlannin parlamentin molempien kamarien, senaatin (Seanad Éireann) ja edustajainhuoneen (Dáil Éireann) yhteistä kokoontumista.
PCM (täsmennyssivu)

PCM voi tarkoittaa seuraavia:
Pulssikoodimodulaatio, äänisignaalin koodausmuoto
Faasimuutosmuisti, muistityyppi tietotekniikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”PCM”, voi hakea sivunnimihaulla, laajalla sivunnimihaulla tai tekstihaulla.
Ostprignitz-Ruppin

Ostprignitz-Ruppin on piirikunta, joka sijaitsee Brandenburgin osavaltiossa, Saksassa. Piirikunnan pinta-ala on noin 2 509 neliökilometriä ja asukasluku 99 126 (2012). Sen pääkaupunki on Neuruppin.
Ostprignitz-Ruppin rajautuu pohjoisessa Müritzin ja Mecklenburg-Strelitzin piirikuntiin Mecklenburg-Etu-Pommerin osavaltiossa, idässä Oberhavelin piirikuntaan, etelässä Havellandin piirikuntaan, lounaassa Stendalin piirikuntaan Saksi-Anhaltin osavaltiossa, ja lännessä Prignitzin piirikuntaan.
Ostprignitz-Ruppinin piirikunnan sijainti Brandenburgin osavaltiossa.
Aiheesta muualla

Kuvia tai muita tiedostoja aiheesta Ostprignitz-Ruppin Wikimedia Commonsissa
Piirikunnan verkkosivut (saksaksi)
Brandenburgin piirikunnat ja kaupunkipiirit
Barnim
Brandenburg an der Havel
Cottbus
Dahme-Spreewald
Elbe-Elster
Frankfurt (Oder)
Havelland
Märkisch-Oderland
Oberhavel
Oberspreewald-Lausitz
Oder-Spree
Ostprignitz-Ruppin
Potsdam
Potsdam-Mittelmark
Prignitz
Spree-Neiße
Teltow-Fläming
Uckermark
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Landkreis Ostprignitz-Ruppin

Käännös suomeksi
PCO

PCO tarkoittaa, että munasarjoissa on monta kystaa. Se ei ole sama asia kuin PCOS eli munasarjojen monirakkulaoireyhtymä mutta voi aiheuttaa sen. Monirakkulaisuuden alkusyy on usein se, että aivolisäkkeestä erittyy liikaa LH-hormonia eli lutropiinia.
Novo Atlantis

| Novo Atlantis Aavikko |
| --- | --- | --- |

Studioalbumin tiedot
 Äänitetty : Musiikkihuone, Pori; Muysic For Peoples Research Studios; Messukylän kirkko, Tampere
 Julkaistu: 2009
 Tyylilaji: synthpop, disco
 Kesto: 40.11
 Levy-yhtiö: Stupido Records
Aavikon muut julkaisut
| Back from the Futer 2005 | Novo Atlantis 2009 | Planet Fun-Fun 2013 |
Novo Atlantis on siilinjärveläisen Aavikko-yhtyeen neljäs studioalbumi, joka julkaistiin 25. maaliskuuta 2009 sekä CD:nä että vinyylinä.
Kappaleet

Syntaksis – 3.37
Specto Supernus – 4.36
Computopia – 4.29 (mukana Läjä Äijälä)
Dies Irae Discodelico – 4.15
Hypatia – 5.38
Novo Atlantis I – 3.32
Novo Atlantis II – 15.04
Arvostelut

Desibeli.net:
Dome.fi:
Keskisuomalainen: positiivinen
Rumba: positiivinen
Soundi:
Aiheesta muualla

Yhtyeen viralliset sivut (Arkistoitu – Internet Archive)
Novo Atlantis discogs.com -sivustolla
PCS-kuvat

PCS-kuvat (Picture communication symbols) on kuvakokoelma, jossa on suuri määrä värillisiä ja mustavalkoisia piirroskuvia. PCS-kuvat loi Mayer-Johnson Yhdysvalloissa. Kuvat on alun perin kehitetty teknisiä apuvälineitä varten. PCS-kuvat ovat kuitenkin nykyään yksi yleisimmistä AAC-menetelmissä käytettävistä kuvapankeista. PCS-kuvat ovat konkreettisempia kuin blisskielen sanat tai piktogrammit mutta yksinkertaisempia kuin valokuvat. Kuvat ovat luonteeltaan hyvin ikonisia. PCS-kuvia käytetään kommunikointikansioissa ja kommunikointitauluissa.
P-Max

P-Max on Stena Bulk -varustamon käyttämä nimitys tietyistä öljynjalosteita kuljettavista tuotesäiliöaluksista englanniksi product tankers mistä lyhenne P on peräisin. Laivasarjan ensimmäinen kantavuudeltaa 49 900 tonnin alus luovutettiin vuonna 2005. Laivat on rakentanut Brodosplitin telakka Kroatiassa. P-Max - laivan pituus on 182,9 metriä, leveys 40,0 metriä, syväys 11,3 metriä ja koneteho 2 x 7 860 kilowattia. Lastia laiva voi ottaa 69 400 kuutiometriä ja kuljettaa sitä 14,5 solmun (27 km/h) nopeudella. Turvallisuussyistä laivoissa on kaksoisrunko ja kaksinnettu koneisto: kaksi moottoria, kaksi potkuria ja kaksi peräsintä. Tällaisia säiliöaluksia käytetään öljyn kuljetuksiin myös jäisillä merillä, sillä laivat on vahvistettu jäissäkulkua varten.
Max-kokoiset alustyypit
Aframax
Baltimax
Chinamax
Dunkirkmax
Handymax
Japanamax
Kamsarmax
Malaccamax
Medimax
Newcastlemax
Panamax
Saimax
Seawaymax
Setouchmax
Suezmax
Supramax
B-Max
C-Max
P-Max
Q-Max
V-Max
PCPr

| --- | --- |

PCPr
Systemaattinen (IUPAC) nimi
1-fenyyl-N-propyylisykloheksan-1-amiini
Tunnisteet
CAS-numero: 18949-81-0
ATC-koodi:  ?
PubChem CID: 16622
Kemialliset tiedot
Kaava: C15H23N 
Moolimassa: 217,349 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
PCPr eli fensyklamiini on dissosiatiivinen anestesia-aine, jolla on hallusinogeeninen ja sedatiivinen vaikutus. Sillä on suunnilleen samantehoinen vaikutus kuin fensyklidiinillä (PCP). PCPr on hieman miedompi anesteettiselta vaikutukseltaan kuin etisyklidiini (PCE), sitä on kuitenkin myyty muuntohuumeena Saksassa ja joissakin muissa Euroopan maissa 1990-luvun loppupuolella.
PCPr:stä on kehitetty useita muita muunnoksia, joissa sen n-propyyliryhmä on korvattu 2-metoksietyyli-, 2-etoksietyyli tai 3-metoksipropyyliryhmillä jolloin on muodostunut PCMEA, PCEEA ja PCMPA -nimisiä aineita.
PCMEA, PCEEA ja PCMPA
Nonpoint

Nonpoint
Nonpoint on yhdysvaltalainen nelihenkinen alternative metalia soittava yhtye, joka on kotoisin Fort Lauderdalesta, Floridasta. Yhtyeen musiikissa on myös paljon vaikutteita latinomusiikista yhtyeen rumpali Robb Riveran ja laulaja Elias Sorianon sukujuurien vaikutuksesta.
Jäsenet

Elias Soriano (laulu)
Robb Rivera (rummut)
Andrew ”Andy” Goldman (kitara, laulu)
KB (basso)
Albumit

Separate Yourself (1997)
Struggle (1999)
Statement (2000)
Development (2002)
Recoil (2004)
To the Pain (2005)
Vengeance (2007)
Miracle (2010)
Nonpoint (2012)
The Return (2014)
The Poison Red (2016)
X (2018)
Aiheesta muualla

Virallinen kotisivu (Arkistoitu – Internet Archive)
Nonpoint Myspacessa (englanniksi)
Omenapore

Omenapore on virvoitusjuoma, joka oli sitruunasoodan ohella Suomen ensimmäinen pullotettu virvoitusjuoma. Omenapore ei sisällä lainkaan keinotekoisia väriaineita. Juomaa on valmistanut Nokian Panimo.
Linajärv (Kooraste)

| Linajärv |
| --- | --- |

Valtiot:  Viro
Maakunnat:  Põlvamaa
Kunnat:  Kanepin kunta
Koordinaatit:  57°57′47″N, 26°39′48″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kokõ ojan valuma-alue
Järvinumero:  VEE2123300
Mittaustietoja
Pinnankorkeus:  118,1 m  mpy. 
Pituus:  0,23 km  
Leveys:  0,16 km  
Rantaviiva:  0,673 km  
Pinta-ala:  3,3 ha  
Suurin syvyys:  12,7 m  
Saaria:  ei saaria 
 fiLinajärv 
Linajärv (myös Väike järv tai Väikejärv ) on Virossa Põlvamaalla Kanepin kunnan Koorasten kylässä sijaitseva järvi.
Maantietoa

Järvi on 230 metriä pitkä, 160 metriä leveä, ja sen pinta-ala on 3,3 hehtaaria. Se on pyöreän muotoinen lampi, joka sijaitsee Kõvvõrjärven eteläpuolella mäntymetsässä. Järvi on 12,7 metriä syvä ja se on meromiktinen järvi. Sellaisen järven vesi on pysyvästi lämpötilakerrostunut päällysveteen ja alusveteen. Järvien eri vesikerrokset tavallisesti sekoittuvat toisiinsa ainakin syksyisin ja keväisin täyskierrossa, mutta Linajärvellä ei näin käy. Järvelle tulee metsäautoteitä ja polkuja, mutta sen rannat ja lähiympäristö on rakennuksista autiot. Sen rantoja kiertää kapea suovyöhyke. Rantaviivan pituus on 670 metriä.
Luontoarvoja ja luokittelu

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 3) mukaan veden kovuuden osalta keskikova järvi, jonka vesimassa lämpötilakerrostuu (vir. keskmise karedusega kihistunud veega järv). Järvi luokitellaan limnologisesti samanaikaisesti samalla sekä kovavetiseksi järveksi että eutrofiseksi järveksi (vir. kalgiveeline eutroofne tai kalgiveeline rohketoiteline, KE). Silloin järven veden kalkkipitoisuus on keskikorkea tai korkea ja sen ravinnepitoisuudet ovat korkeat. Järvi on silloin rehevöitynyt.
Järven vedenväri on kesäisin vihreä, mikä johtuu runsaasta kasviplanktonin kasvustosta, joka kukkii voimakkaasti. Järven päällysvesi on kasvuympäristönä hypertrofinen ja veden happipitoisuus on ylikylläistä. Meromiktian vuoksi pysyvästi muodostuneen päällysveden ja alusveden lämpötilaero voi ylittää 20 astetta. Veden happipitoisuus laskee nopeasti syvyyden kasvaessa ja vuonna 1972 alkoi hapeton vesikerros jo 2–3 metrin syvyydessä. Alusvedessä on poikkeuksellisen paljon rikkivetyä ja sen lämpötila on pysyvästi 5 astetta. Rantojen äkkijyrkkyydestä johtuen vesikasvillisuutta esiintyy rantavedessä kapeana vyöhykkeenä. Vuonna 1972 oli tunnistettu 14 vesikasvilajia. Järvi jäätyy talvella ja sen elinolosuhteet ovat kaloille ankarat. Järvessä elää todennäköisesti vain ruutana.
Vesistösuhteita

Linajärv kuuluu Kokõ ojan valuma-alueeseen, vaikka sillä ei ole ollut tulo-ojia eikä luonnollista laskuojaa. Järvi on ollut umpijärvi. Siihen tulee vettä sadannan lisäksi pohjavedestä järven pohjassa sijaitsevien lähteiden kautta. Linajärven vesi kulkeutuu kuitenkin suotumalla tai kaivetun ojan kautta pohjoispuolella sijaitsevaan Kõvvõrjärveen. Se on Kokõn ojan läpivirtausjärvi ja Kokõ oja on vuorostaan Võhandu jõen sivu-uoma. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Historiaa

Järvessä on 1800-luvulta alkaen liotettu pellavaa, josta on irronnut veteen ravintoaineita. Liottaminen on muuttanut pehmeävetisen ja oligotrofisen järven tilaa vähitellen kohti hypertrofista ja kovavetistä tilaa. Pellavan liotus kiellettiin 1950-luvulla, mutta kielto ei enää parantanut Linajärven tilannetta.
Viereisen Kõvvõrjärven pohjasta otetuissa sedimenttinäytteistä havaittiin 1600-luvun lopun ja 1700-luvun, eli vesimyllyn rakentamisen aikoihin, järven sedimenttilustoista vedenlaadun muuttumista. Muutos katsottiin johtuvan patoamisesta seuranneesta vedenpinnan nostosta. Kun Linajärvestä kaivettiin oja Kõvvõrjärveen 1800-luvulla, oli Linajärvi muuttunut jo eutrofiseksi järveksi. Rehevöityneen järven eliöitä pääsi näin Kõvvõrjärveen ja ne jättivät jälkensä järven sedimentteihin.
Huomautuksia

1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Oulun Osuuskaupan höyryleipomo

Oulun Osuuskaupan höyryleipomo sisäpihalta kuvattuna. Kuvan vasemmassa reunassa on näkyvissä myös Osuuskaupan pääkonttori.
Oulun Osuuskaupan höyryleipomo eli Hulikakku on vuonna 1910 valmistunut, Karl Sandelinin suunnittelema Jugend-tyylinen kivirakennus Oulun keskustassa, osoitteessa Koulukatu 32. Rakennuksessa toimi Oulun Osuuskaupan höyryleipomon lisäksi myös makkaratehdas ja yleinen sauna. Leipomossa valmistettiin oululaista ruisleipää, hulikakkua, josta rakennus on myös saanut lempinimensä. Rakennus on saneerattu 1990-luvulla asunnoiksi.
Osuuskaupan pääkonttori

Höyryleipomon vieressä, Pakkahuoneenkadun kulmassa, sijaitsee vuonna 1911 valmistunut Harald Andersinin suunnittelema kolmekerroksinen tiilirakennus. Rakennusta on laajennettu vuosina 1915 ja 1926, ja sen pohjakerroksen alkuperäiset myymälätilat muutettiin ravintolakäyttöön vuonna 1960. Rakennuksessa toimi valmistuttuaan Oulun osuuskaupan pääkonttori, ja sen alakerrassa on myöhemmin toiminut mm. Pub Botnia. Tämäkin rakennus toimii nykyisin asuinkäytössä, katutasossa on joitakin liiketiloja.
Omenankukissa lunta

| Omenankukissa lunta |
| --- | --- |
Kestoaika:  25 min
Alkuperämaa:  Suomi
Alkuperäiskieli:  suomi
Esitetty:  29. elokuuta 1981 –
Tuotanto
Ohjaaja(t):  Jussi Tapola
Käsikirjoittaja(t):  Lasse Raustela
Säveltäjä(t):  Jukka Linkola
Lavastaja(t):  Tapio Rantanen
Tuotantoyhtiö(t):  MTV:n perhetoimitus
Aiheesta muualla
IMDb
Elonet
Omenankukissa lunta on Lasse Raustelan käsikirjoittama ja Jussi Tapolan ohjaama television draamasarja, jota tuotti MTV-teatteri vuosina 1981–1983. Hyvin toimeentulevasta Vaaralan perheestä kertovissa tarinoissa vanhempia esittivät oopperalaulajat Kalevi Koskinen ja Riitta Pietarinen sekä lapsia Anna Haaranen, Mikko Poitsalo ja ohjaajan tytär Juulia Tapola. Muissa osissa näyttelivät muun muassa Jarmo Alonen, Petra Frey, Marjaleena Heinonen, Juha Hyppönen, Alli Häjänen, Aarre Karén, Keijo Komppa ja Ilari Paatso.
Sarjan alkuasetelmassa Vaaralan perheen isä on menestyvä mainosmies, äiti menestyvä lehtitoimittaja. Vanhin tytär on jo opiskelija, poika haluton murrosikäinen koululainen ja nuorempi tytär on päivisin hoitotädin luona, kunnes hoitosuhde äkkiä loppuu, mikä saa perheen isän miettimään töistä pois jääntiä ja ryhtymistä taidemaalariksi.
Jaksojen esittelytekstit lehtien ohjelmatiedoissa olivat asiallisia ja seikkaperäisiä:
”Vaikeuksien ja helpottavien asioiden tasapaino on ilmeisesti vakio. Kun Mikon asiat alkavat luistaa, nousee ongelmia toiselta suunnalta.” (30.1.1982)
”Aikuiseksi kasvaminen omaehtoisten päätösten kautta tuntuu olevan monelle vaikeaa. Ratkaisujen ketjureaktion alkuunpanevana voimana on onnellinen Lindholm.” (9.4.1983)
Pagani (täsmennyssivu)

Pagani voi tarkoittaa seuraavia:
Pagani, kaupunki Campaniassa, Italiassa
Pagani, Pagani Automobili, italialainen autonvalmistaja
Pagani Zonda, Pagani Automonilin valmistama urheiluautosarja
Pagani, sukunimenä:
Adolfo Pagani (1872–1930), italialainen katolinen piispa
Alessandro Pagani (s. 1937), italialainen lähetyssaarnaaja ja Malawissa toimiva piispa
Horacio Pagani (s. 1955), argentiinalainen teollisuusyrittäjä, Pagani Automobilin perustaja
Nello Pagani (1911–2003), italialainen ratamoottoripyöräilijä ja Formula 1 -kuljettaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pagani”, voi hakea sivunnimihaulla, laajalla sivunnimihaulla tai tekstihaulla.
Oireachtas

Oireachtasin tunnus
Oireachtas on Irlannin kansallinen parlamentti. Oireachtas koostuu Irlannin presidentistä, Dáil Éireannista ja Seanad Éireannista. Dáil on parlamentin alahuone, jonka edustajat valitaan suoralla kansanvaalilla. Seanad puolestaan on parlamentin ylähuone, jonka edustajat valitaan muilla tavoin.
Viimeisimmät vaalit pidettiin 8. helmikuuta 2020.
Aiheesta muualla

Viralliset kotisivut (englanniksi, iiriksi)
A Brief Guide To How Your Parliament Works – Oireachtasin toiminnasta kertova opas (2017) (englanniksi)
Novo Nordisk

| Novo Nordisk A/S |
| --- | --- |

Osake:  NYSE: NVO OMXC: NOVO B
Markkina-arvo:  638 mrd. DKK (31.12.2017)
ISIN:  DK0060534915
Perustettu:  1989
Toimitusjohtaja:  Lars Fruergaard Jørgensen
Puheenjohtaja:  Helge Lund
Kotipaikka:  Bagsværd, Tanska
Toimiala:  lääketeollisuus
Tuotteet:  diabetes- ym. lääkkeet
Liikevaihto:   111 696 milj. DKK (2017)
Liikevoitto:   48 967 milj. DKK (2017)
Nettotulos:   38 130 milj. DKK (2017)
Henkilöstö:   42 682 (keskim. 2017)
Emoyhtiö:  Novo Holding A/S (76,3 % äänistä)
Kotisivu:  www.novonordisk.com
Infobox OKNimi-testi OK: 
Novo Nordisk A/S on tanskalainen lääketeollisuusyritys, joka tuottaa mm. diabetes- ja hemofilialääkkeitä sekä kehittää kasvuhäiriöhoitojen ja vaihdevuosien hormonihoitoja.
Suomessa Novo Nordiskin reseptilääkkeistä ovat myynnissä diabetesvalmisteet Victoza, Levemir, Protaphane, Tresiba, NovoRapid, Actrapid, NovoMix, NovoNorm ja GlucaGen, vaihdevuosivalmisteet Activelle, Novofem, Estrofem, Vagifem, Kliogest ja Trisekvens, kasvuhäiriövalmiste Norditropin sekä hemofiliavalmisteet NovoSeven ja NovoThirteen.
Historia

Novo Nordisk sai alkunsa vuonna 1923 perustetusta Nordisk Insulinlaboratoriumista ja vuonna 1925 perustetusta Novo Terapeutisk Laboratoriumista, jotka molemmat alkoivat valmistaa kanadalaisten tiedemiesten vasta kehittämää mullistavaa diabeteslääkettä, insuliinia. Vuonna 1989 yritykset yhdistyivät Novo Nordisk -yhtiöksi. Yhtiö ilmoittaa 2020-luvulla valmistavansa noin puolet maailman insuliinista.
Omistus

Novo Nordiskin B-sarjan osake noteerataan New Yorkin ja Kööpenhaminan pörsseissä. Yhtiön A-sarjan osake ei ole julkisessa kaupankäynnissä, vaan ne ovat Novo Holding A/S:n hallussa, jonka puolestaan omistaa Novo Nordisk-säätiö. A-sarjan osakkeiden kautta Novo Holdingilla yli 75 prosenttia yhtiön äänimäärästä. Novo Nordisk on pörssiyritys Novozymesin tavoin Novo Holding A/S:n tytäryritys.
Syyskuussa 2023 Novo Nordisk nousi Euroopan arvokkaimmaksi pörssiyhtiöksi ohi luksustuotevalmistaja LVMH:n. Kurssinousun syynä oli etenkin semaglutidipohjaisen laihdutuslääke Wegovyn pääsy Britannian markkinoille. Novo Nordiskin asemaa Tanskassa verrataan parikymmentä vuotta aiempaan Nokian dominoivaan asemaan Suomen talouselämässä.
Aiheesta muualla

Kuvia tai muita tiedostoja aiheesta Novo Nordisk Wikimedia Commonsissa
Novo Nordisk Global (englanniksi)
Oceans

| Oceans> Océans |
| --- | --- |

Ohjaaja:   Jacques Perrin  Jacques Cluzaud 
Käsikirjoittaja:  Jacques Perrin
Tuottaja:   Jacques Perrin  Romain Legrand  Nicolas Mauvernay  Jake Eberts 
Säveltäjä:  Bruno Coulais
Kuvaaja:  Dave Reichert Luciano Tovoli Laurent Fleutot
Tuotantosuunnittelija:  Jean Rabasse
Valmistustiedot
Valmistusmaa:  Ranska
Tuotantoyhtiö:  Disneynature Pathé Participant Canal+ France 2 France 3
Levittäjä:  Walt Disney Studios Motion Pictures Disney+
Ensi-ilta:  8. huhtikuuta 2011 (Suomi)
Kesto:  104 min
Alkuperäiskieli:   ranska  englanti 
Budjetti:  66 miljoonaa Yhdysvaltain dollaria
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Oceans on vuonna 2009 valmistunut ranskalainen luontodokumentti, jonka ovat ohjanneet Siivekäs muutto -elokuvasta tunnetut Jacques Perrin ja Jacques Cluzaud.
Arvioita

Ilona-lehden Tuomas Riskalan mukaan Lopputulos on kuin merellistä elokuvasinfoniaa, leuat auki loksauttavan kaunis sukellus vedenalaisen maailman ihmeisiin, mikä pääsee kunnolla oikeuksiinsa vasta isolta kankaalta koettuna.
Aiheesta muualla

Viralliset kotisivut (englanniksi)
Palais Bourbon

Palais Bourbonin fasadia
Palais Bourbon on Pariisissa, Place de la Concordea vastapäätä Seinen etelärannalla sijaitseva Ranskan parlamentin palatsi. Se rakennettiin alun perin Louis XIV:n tyttärelle, Bourbonin herttuattarelle. Palatsin suunnitteli italialainen arkkitehti Lorenzo Giardini. Rakennustyöt aloitettiin vuonna 1722. Suunnittelua jatkoi Lassurance, ja sen viimeistelivät Jean Aubert ja Jacques Gabriel. Rakennus valmistui vuonna 1728. Kolme viimeksi mainittua olivat Jules Hardouin-Mansartin oppilaita, ja Palais Bourbon muistuttaakin tyyliltään Versailles'in Grand Trianonia.
Viereinen Hôtel de Lassay toimii parlamentin puhemiehen virka-asuntona. Sieltä on suora käytäväyhteys Palais Bourboniin.
Paksu pilvi

Paksu pilvi on korkea pilvi. Paksun pilven korkeus on kilometrejä, ja se ulottuu alapilvien korkeudelta ylä- tai keskipilveen asti. Paksuihin pilviin liittyy monesti sadetta tai sen mahdollisuus, ja ukkostakin.
Paksut pilvet

| Pilvi latinaksi | Pilvityyppi | Alatyyppi | Erikoiset muodot | Esimerkiksi |
| --- | --- | --- | --- | --- |
| Cumulus | congestus |   | praecipitatio virga  |  Cumulus congestus |
| Nimbostratus |   |   | praecipitatio virga pannus |  Nimbostratus |
| Cumulonimbus  | calvus capillatus |   | praecipitatio virga pannus incus mammatus pileus velum arcus tuba |  Cumulonimbus |